थाईलैंड की गुफा में काफी मशक्कत के बाद 6 बच्चों को बाहर निकाल लिया गया है. बच्चों को बाहर गोताखोरों की मदद से बाहर निकाला गया है. लेकिन यह काम बेहद कठिन रहा. बच्चों को गुफा से सुरक्षित निकालने के लिए अन्य उपायों पर भी काम किया जा रहा है. इनमें से एक है बेबी सबमरीन. अमेरिका के सबसे अमीर लोगों में शामिल और स्पेसएक्स और टेस्ला के सीईओ एलन मस्क बच्चों की मदद करने के लिए आगे आए हैं. मस्क ने कहा है कि उनकी कंपनी एक छोटी पनडुब्बी बना रही है जो इस गुफा में अंदर जा सकेगी. खास बात ये होगी कि इसे रॉकेट के पार्ट्स से तैयार किया जाएगा. हालांकि अभी जिस तरह से रेस्क्यू ऑपरेशन चल रहा है, उससे उम्मीद जताई जा रही कि इस सबमरीन के बगैर ही बच्चों को सुरक्षित निकाल लिया जाएगा. लेकिन फिर भी किसी भी स्थिति को देखते हुए बेबी सबमरीन भी तैयार किया जा रहा है.